b'\n_START_ARTICLE_\nOskar Klein\n_START_SECTION_\n\xc5\xbdivljenje in delo\n_START_PARAGRAPH_\nRodil se je v M\xc3\xb6rbyju, v ob\xc4\x8dini Danderyd, severno od Stockholma, glavnemu rabiju Stockholma, Gottliebu Kleinu iz tedanjega \xc5\xa1tajerskega Humenn\xc3\xa9ja, in Antonie (Toni) Levy. V Nobelovem in\xc5\xa1titutu je \xc5\xbee zelo mlad postal Arrheniusov \xc5\xa1tudent. Pred za\xc4\x8detkom 2. svetovne vojne je bil na poti k Perrinu v Francijo, vendar so ga prej mobilizirali._NEWLINE_Od leta 1917 je nekaj let delal z Bohrom na Univerzi v Kopenhagnu. Doktoriral je leta 1921 na Univerzitetnem kolid\xc5\xbeu v Stockholmu (sedaj Univerza v Stockholmu). Leta 1923 so mu ponudili profesuro na Univerzi Michigana v Ann Arborju, kamor se je preselil skupaj s pravkar poro\xc4\x8deno \xc5\xbeeno Gerdo Koch iz Danske. Leta 1925 se je vrnil v Kopenhagen. Nekaj \xc4\x8dasa je delal z Ehrenfestom v leidnu, nato pa je leta 1926 postal docent na Univerzi v Lundu. Leta 1930 je sprejel mesto rednega profesorja teoreti\xc4\x8dne fizike na Univerzitetnem kolid\xc5\xbeu v Stockholmu, ki ga je pred njim opravljal Fredholm do svoje smrti leta 1927. Kot profesor emeritus se je upokojil leta 1962._NEWLINE_Klein velja za avtorja vpeljave zamisli, ki je del Kaluza-Kleinove teorije, da so dodatne razse\xc5\xbenosti (\xc5\xa1e posebej peta) fizikalno stvarne, vendar so zvite in zelo majhne v primerjavi z obi\xc4\x8dajnimi tremi, kar je zna\xc4\x8dilno za teorijo strun in M-teorijo.\n_START_SECTION_\nNagrede\n_START_PARAGRAPH_\nLeta 1959 mu je Nem\xc5\xa1ko fizikalno dru\xc5\xa1tvo podelilo medaljo Maxa Plancka.'